open-index/open-wikipedia-markdown huggingface dataset:
Vidžajanagaras

**Vidžajanagaras** arba ***Vidžajanagaro imperija*** () – valstybė, gyvavusi pietų Indijoje, prie Krišnos upės, tarp 1336 m. ir XVII a. pirmosios pusės. Susidarė pietų Indijos hinduistų feodalinėms valstybėms kovojant prieš Delio sultonatą. 1422–1426 m. karalius Devaraja II pajungė visą Pietų Indiją, laimėjo prieš Bahmanidų sultonatą, surengė žygių į Mianmarą, Šri Lanką. Taip pat pergalėmis išsiskyrė valdovo Krišnadevarajos valdymo metai.

1565 m. Vidžajanagaras buvo nugalėtas Bahmanidų sultonato vietoje susikūrusių sultonatų. Tada patyrė nuosmukį ir subyrėjo į atskiras valstybėles.

## Vidžajanagaro imperatoriai
Sangamų dinastija
* Harihara I (1336–1356)
* Bukaraja I (1356–1377)
* Harihararaja II (1377–1404)
* Virupakšaraja (1404–1405)
* Bukaraja II (1405–1406)
* Devaraja I (1406–1422)
* Ramačandraraja (1422)
* Viravidžaja Bukaraja (1422–1424)
* Devaraja II (1424–1446)
* Malikardžuna Raja (1446–1465)
* Virupakša Raja II (1465–1485)
* Praudharaja (1485)
Saluvų dinastija
* Saluva Narasimha Devaraja (1485–1491)
* Thima Bhupala (1491)
* Narasimha Raja II (1491–1505)
Tuluvų dinastija
* Tuluva Narasa Najaka (1491–1503)
* Vira Narasimha Raja (1503–1509)
* Krišnadevaraja (1509–1529)
* Ačjutadevaraja (1529–1542)
* Venkata I (1542)
* Sadašivaraja (1542–1570)
* Aravidų dinastija
* Alija Ramaraja (1542–1565)
* Tirumala Devaraja (1565–1572)
* Šriranga I (1572–1586)
* Venkata II (1586–1614)
* Šriranga II (1614)
* Ramadevaraja (1617–1632)
* Venkata III (1632–1642)
* Šriranga III (1642–1646)

## Šaltiniai
Transrevis

**UAB „Transrevis“** – įmonė, užsiimanti keleivių pervežimu vietinio (miesto ir priemiesčio) ir tarpmiestinio reguliaraus susisiekimo maršrutais. Taip pat užsiema autobusų ir mikroautobusų nuoma, reklaminių plotų nuoma mikroautobusų viduje. 

## Istorija

2017 m. kovo 7 d. Vilniaus savivaldybės paskelbtą naujo vežėjo parinkimo konkursą laimėjo dviejų bendrovių – UAB „Transrevis“ ir Latvijos „Rīgas mikroautobusu satiksme“ – konsorciumas. Pagal pasirašytas sutartis naujasis Vilniaus miesto vežėjas į sostinę turės pristatyti devyniasdešimt penkis naujus autobusus, iš kurių 43 – ilgieji, arba triašiai autobusai, ir 52 – vidutinės talpos, arba dviašiai autobusai, talpinantys daugiau nei 60 keleivių. Iš viso naujasis vežėjas dirbs šeštadalyje visų autobusų maršrutų. Sutartis ilgalaikė – septyneriems metams, su galimybe ją pratęsti dar trejiems metams.    

2017 m. rugsėjo 1 d. Latvijos bendrovės „Rigas mikroautobusu satiksme“ ir UAB „Transrevis“ konsorciumas, laimėjęs Vilniaus savivaldybės konkursą, pradėjo teikti keleivių vežimo paslaugas Vilniaus miesto maršrutais.

## Eksplotuojami mikroautobusų modeliai

## Eksplotuojami autobusų modeliai

## Šaltiniai
Vihara

**Vihara** () – budistų vienuolynas Indijoje. Šis žodis taip pat paplitęs po Pietryčių ir Rytų Azijos šalis, kur kartais reiškia ne tik budistų vienuolyną, bet ir šventyklą.

Tradicinė vihara susideda iš keturkampio plano susirinkimų salės (čaitjos), iš trijų pusių apjuostos mažomis celėmis. Viharos buvo statomos III a. pr. m. e.–VIII a. m. e. kaip atskiri statiniai arba iškalamos uoloje.

Budistų viharos išsivystė iš laikinų pastogių (dažniausiai olų, pašiūrių), kur lietinguoju laikmečiu apsistodavo klajojančių budistų bendruomenė (sangha). Vėliau, kai budizmą pradėjo remti turtingi prekijai ir valdovai, vietoje tokių laikinų prieglobsčių pradėtos statyti nuolat gyvenamos viharos. Jos tapo svarbiais religiniais, mokslo centrais, pro jas eidavo svarbūs prekybiniai keliai. Viharų statyba nunyko drauge su budizmu Indijoje.

## Šaltiniai
Vyksa

**Vyksa** () – miestas Rusijoje, Žemutinio Naugardo srityje, 186 km į pietvakarius nuo Žemutinio Naugardo, 9 km į rytus nuo Okos upės. Rajono centras. Yra krovinių traukinių stotis, lokomotyvų depas. Metalurgija, smulkinimo ir malimo įrenginių gamyklos, maisto pramonė. Veikia Ivirono ikonos moterų vienuolynas, kelios cerkvės.

## Istorija

Vyksa pradėjo kurtis 1757 m. pastačius geležies rūdos apdirbimo įmonę. XIX a. tapo svarbiu pramoniniu centru. Miesto teisės suteiktos 1934 m.

## Šaltiniai
Vila Nova de Gaja

**Vila Nova de Gaja** () – miestas šiaurės Portugalijoje, Atlanto vandenyno pakrantėje, Doro kairiajame krante, priešais Portą. Patenka į Porto metropolinę teritoriją. Tai svarbiausias vyno išvežimo uostas šalyje. Veikia vyno birža, yra Porto vyno (portveino) sandėliai. Taip pat maisto, tekstilės, keramikos, kamščių gamybos pramonė. Driekiasi paplūdimiai.

## Istorija

Romėnų laikais buvo Portus Kalės (*Portus Cale*) miesto, matyt išaugusio keltų gyvenvietės vietoje, dalimi. Portas pradžioje buvo Kalės (Gajos) uostu, bet viduramžiais jį praaugo. Maurų laikais Doro upė nusistovėjo kaip riba tarp musulmonų ir krikščionių žemių, todėl paribyje buvusi Gaja buvo nuolat siaubiama antpuolių ir nunyko. 1035 m. išstūmus musulmonus nuo Doro pietinių pakrančių, Porto gyventojai atkūrė „Naująją Gają“ – Vila Nova de Gają.

## Savivaldybė
Vila Nova de Gajos savivaldybė užima 168,4 km² plotą, 2011 m. gyveno 302 295 gyventojai. Be Vila Nova de Gajos miesto kitos svarbesnės jos gyvenvietės: Pedrozas, Arkozelas, Kanelašas, San Feliš da Marinja, Avintešas, Grižo.

## Šaltiniai
Vilanovos kultūra

**Vilanovos kultūra** – archeologinė kultūra, gyvavusi ankstyvajame geležies amžiuje dabartinėje šiaurės Italijoje. Datuojama apie X–V a. pr. m. e. ir pavadinta pagal Vilanovos kaimo archeologinę vietovę netoli Bolonijos.

Rasta šulinių pobūdžio degintinių kapų. Palaikų laidojimo urnos nukirsto kūgio pavidalo, išrašytos sūkurėliais, meandromis, kvadratėliais. Vilanovos kultūros žmonėms buvo būdinga turtinė nelygybė, vergovė, gimininių santykių irimas.

Vilanovos kultūros vietoje vėliau suklestėjo etruskai (jų kultūrinis sluoksnis ženkliai skiriasi nuo Vilanovos, ryški graikų įtaka). Vilanovos kultūros priklausomybė neaiški, spėjama – kad tai indoeuropiečiai (greičiausiai umbrai).


Cinerario biconico con ciotola di copertura, dalla necropoli della guerruccia, tomba N 1, 800-780 ac. ca.JPG|Laidojimo urna
Elmo crestato dalla tomba del guerriero al poggio alle croci.JPG|Kario šalmas
Museo guarnacci, tomba villanoviana di badia.JPG|Vilanovos kultūros įkapės
Askos da sepolcreto guglielmini, tomba 5, villanoviano III, 725-680 ac. ca.JPG|Jaučio figūrėlė


## Šaltiniai
Ukrainos futbolas 2003–2004 m.

**[[Ukraina|Ukrainos]] futbolo varžybos [[2003]]-[[2004]] m.**
*  prasidėjo 2003 m. liepos 12 d., baigėsi 2004 m. birželio 19 d.;
* s turnyras prasidėjo 2003 m. rugpjūčio 8 d., o finalas įvyko 2004 m. gegužės 30 d.

## Čempionatas

13-asis Ukrainos futbolo čempionatas buvo žaidžiamas nuo 2003 m. liepos 12 iki 2004 m. birželio 19 d. Nugalėtojais tapo Kijevo „Dinamo“. Tai buvo vienuoliktasis čempionų titulas. Donecko „Šachtar“, o liko antri. Atsiliko vos trimis taškais.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Динамо value:blue
  id:Шахтёр value:orange
  id:Днепр value:rgb(0.0,0.8,0.9)
PlotData=
  bar:Position width:15 color:white align:center
  from:1 till:2 shift:(0,19) text:"DIN" color:Динамо
  from:2 till:3 shift:(0,19) text:"ŠAH" color:Шахтёр
  from:3 till:4 shift:(0,19) text:"FK Dnìpro" color:Днепр
  from:4 till:19 shift:(0,19) text:"Donecko Šahtar" color:Шахтёр
  from:19 till:30.9 shift:(0,19) text:"Kijevo Dinamo" color:Динамо


### Galutinė komandų rikiuotė
* Čempionais tapo Kijevo „Dinamo“.

## 2003–2004 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
#### Pirmosios rungtynės
----

----

----

----

#### Atsakomosios rungtynės
----


*[[FK Dinamo Kiïv|Kijevo „Dinamo“]] po baudinių serijos pateko į finalą.*
----
----


*[[FK Šahtar Donecʹk|Donecko „Šahtar“]] nugalėjo bendru rezultatu 2;0 ir pateko į finalą.*
----

### Finalas

* Finalas įvyko 2004 m. gegužės 30 d.
* Donecko „Šahtar“ ir FK Dnìpro rungtynėse sprendėsi, kas iškovos šalies taurę.
* Donecko „Šahtar“ nugalėjo. Galutinis rezultatas 2:0.
* Tai buvo penktasis kartas, kai triumfavo Donecko „Šahtar“.

----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
2006 m. Kuršių nerijos gaisras

**2006 m. Kuršių nerijos gaisras** – 2006 m. gegužės 4 d. kilęs ir penkias dienas trukęs miško gaisras Kuršių nerijoje, kurio metu sudegė 235,66 ha miško tarp Smiltynės ir Alksnynės.

## Gaisras
2006 m. gegužės 4 d., apie 14 val. dienos vietiniai gyventojai pastebėjo dūmus virš miško. Spėjama, kad gaisras kilo dėl žmogaus veiklos, židinys buvo už 1,5 km nuo kelio . Vietinių teigimu, toje vietoje buvo žvejų takas. Degė kalninių ir paprastųjų pušų miškai, sproginėjo užsilikę Antrojo pasaulinio karo sprogmenys. Gaisrą gesino Neringos, aplinkinių rajonų ir Kaliningrado srities ugniagesiai, naudota 19 autocisternų, 2 siurblinės stotys. Pasitelkta beveik 200 karių, Karinių oro pajėgų sraigtasparnis, laivas „Šakiai“. Dar vienas sraigtasparnis buvo atsiųstas iš Latvijos. Suskaičiuota, kad iš viso gesinime dalyvavo 1464 žmonės.

## Pasekmės
Likvidavus gaisrą ugniagesiai gaisravietėje dirbo dar dvi savaites iki kol prasidėjo lietus. Organizuotos tvarkymo ir pušų sodinimo talkos kuriose dalyvavo begalės talkininkų, organizuotos įmonių darbuotojų talkos, mokiniai, studentai, visuomenininkai ir kariuomenė. 2013 m. įvairių medžių sodinukais buvo apsodinta virš 50 ha ploto. Gaisro vietoje įrengta apžvalgos aikštelė, takai. Gaisro prevencijai visame plote įrengta keletas kilometrų priešgaisrinių mineralizuotų linijų. 

Kuršių nerijos nacionalinio parko direkcijos Miškininkystės skyriaus vedėja Jurgita Mikšytė teigė, jog gaisras pademonstravo kalninių pušų trūkumą – pamatyta, kad iki tol itin naudingais laikyti medžiai labai greitai dega.

Gaisrų prevencijai Neringos miškuose buvo parengtas miškotvarkos projektas, pagal kurį turėjo būti iškirsti priešgaisriniai proskėbiai (tarpai technikai pravažiuoti) ir priešgaisriniai barjerai, jie skirti lengvesniam gaisrų lokalizavimui, įrengti vandens paėmimo iš Kuršių marių punktai. Tačiau projektas buvo įgyvendintas tik iš dalies ir 2014 m. gaisrams pasikartojus gaisrinėms teko vandenį vežti iš už 7 km nuo gaisravietės buvusios Juodkrantės.

## Šaltiniai
Antonis Mikulskis

**Antonis Mikulskis** (g. 1961 m. gegužės 4 d. Vilniuje) – Lietuvos kriminalistas, policijos komisaras, Finansinių nusikaltimų tyrimo tarnybos prie VRM vadovas (nuo 2017).

## Biografija

1982 m. A. Mikulskis pradėjo dirbti vidaus reikalų sistemoje. 1984 m. baigė Kauno milicijos mokyklą. Vėliau mokėsi Lietuvos policijos akademijoje, kurią baigė 1991 m., įgydamas teisininko kvalifikaciją.

Nuo 1991 m. dirbo Vilniaus policijos komisariato Kriminalinių nusikaltimų tyrimo tarnybos pavaduotoju, nuo 1995 m. – vadovu. 2006–2008 m. buvo Vilniaus miesto vyriausiojo policijos komisariato viršininko pavaduotoju, 2008–2017 m. – Vilniaus aps. VPK viršininko pavaduotoju. 2010 m. suteiktas vyriausiojo komisaro laipsnis. 

2017 m. rugsėjo mėn. paskirtas FNTT direktoriumi. 2018 m. sausio mėn. suteiktas vidaus tarnybos generolo laipsnis.

## Apdovanojimai

* Vyčio Kryžiaus ordino Riterio kryžius (1996)
* Šventojo Kristoforo statulėlė (1999)
* VRM 1-ojo laipsnio  atminimo ženklas „Tėvynės labui“ (2001)
* Ordino „Už nuopelnus Lietuvai“ Karininko kryžius (2004)

## Literatūra

* *Rodacy w obcych mundurach: popularny slownik biograficzny*. T. 1, Torun, 2001. 

## Nuorodos

* A. Mikulskio biografija (''vilnijosvartai.lt'')
* Kriminalistas A. Mikulskis: „Darbo laiko neskaičiuoju“ 
* Komisaras - ne iš Holivudo
Indinis kiaurasnapis gandras

** Indinis kiaurasnapis gandras** (*Anastomus oscitans*) – gandrinių (*Ciconiidae*) šeimos paukštis.

## Paplitimas ir biotopas
Paplitę Indijoje, Šri Lankoje bei kai kuriose Indokinijos pusiasalio dalyse. Biotopas – pelkynai, užliejamos pievos, limanai, sūrūs ežerai, ryžių laukai.

## Išvaizda
Šiek tiek mažesnis už baltąjį gandrą. Kūno ilgis 81 cm, atstumas tarp ištiestų sparnugalių – 147–149 cm. Kūnas pilkšvai baltas, tik sparnai ir dvišakė uodega yra juodos spalvos. Rainelė tamsiai ruda. Snapas platus, geltonai pilkos spalvos (pilkas), antsnapis nėra išlinkęs (beveik tiesus), posnapis išlinkęs, su antsnapiu susiglaudžia tik snapo gale. Kojos labiau rožinės (rausvo atspalvio) negu ryškiai raudonos kaip baltojo gandro. Jaunikliai rudo atspalvio.

## Biologija
Dieniniai paukščiai. Migrantai. Sklando pasinaudodami kylančio šilto oro srovėmis. Bendruomeniniai, peri didelėse kolonijose, kartu su kitais vandens paukščiais. Balso stygos nėra gerai išvystytos. Veisimosi metu kalena snapu. Skrisdami būriais yra labai triukšmingi. Skleidžiamas garsas primena ančių gagenimą.

Minta moliuskais, vėžiagyviais, kirmėlėmis, varliagyviais, ropliais, vabzdžiais ir žuvimis. Maisto ieško pavieniai braidydami vandenyje. Grobį suryja visą iš karto arba, pasinaudodami aštriu posnapiu, sutraiško.

Monogamai, bet yra pastebimi ir poligamijos atvejai. Veisiasi birželio – gruodžio mėnesiais, pučiant musoniniams vėjams. Lizdus krauna kolonijose kartu su kitais vandens paukščiais. Lizdas apie 100 cm skersmens. Lizdas kraunamas iš lapų, žolių, šakų. Krauna abu tėvai. Dėtyje 2 – 5 balti kiaušiniai. Inkubacija 27 – 30 dienų. Jaunikliai lizde maitinami 35 – 36 dienas.

Jauniklius medžioja varnos, indiniai dėmėtieji ereliai, varanai.

Kartos trukmė 18 metų.

## Šaltiniai
2018 m. Dakaro ralis

**2018 m. Dakaro ralis** – 40-tas Dakaro ralis, vykęs 2018 m. sausio 6–20 d. Peru, Bolivijos ir Argentinos teritorijose.

Iš viso šiose lenktynėse startavo 552 lenktynininkai – 190 motociklų ir keturračių, 105 automobilių ir 42 sunkvežimių ekipažai.

Automobilių įskaitos nugalėtoju tapo ispanas Carlos Sainz – jam tai buvo antroji pergalė Dakaro lenktynėse po 2010 m. Motociklų įskaitoje nugalėtoju tapo austras Matthias Walkner. Tarp keturračių nepralenkiamas buvo čilietis Ignacio Casale, kuris triumfavo ir 2014 m. Antrą kartą rengtoje UTV įskaitoje čempionu tapo brazilas Reinaldo Varela. Tarp sunkvežimių su Kamaz ketvirtą kartą čempionu tapo rusas Eduard Nikolaev.

## Lietuviai Dakare

Lietuvai šiame ralyje atstovavo Benediktas Vanagas su Sebastianu Rozwadowskiu, Antanas Juknevičius su Dariumi Vaičiuliu ir Vaidotas Žala su Sauliumi Jurgelėnu. Motociklu startavo Balys Bardauskas.

A. Juknevičiaus ekipažas šiame Dakare pasiekė naują Lietuvos ir Baltijos šalių rekordą finišuodamas 12 vietoje. V. Žala su S. Jurgelėnu pirmą kartą pasiekė finišą ir užėmė 18 vietą. B. Vanago ekipažui atiteko 30 vieta.

Motociklininkas B. Bardauskas finišą pasiekė 81 vietoje.

## Etapai ir nugalėtojai
Oficialus ralio maršrutas ir kiekvieno etapo nugalėtojai:

## Etapų rezultatai
### Motociklai

### Automobiliai

### Keturračiai

### UTV

### Sunkvežimiai

## Nuorodos
* Oficiali Dakaro ralio svetainė

## Šaltiniai
Nemuno deltos žemuma

**Nemuno deltos žemuma** – žemuma vakarų Lietuvoje ir Rusijos Kaliningrado srityje, Kuršių marių pakrantėje. Driekiasi nuo Klaipėdos pietinių pakraščių šiaurėje iki Polesko pietuose, rytinę ribą žymi Rambyno kalnas. Plotas apie 2000 km², iš jo Lietuvoje yra apie trečdalis. Nemuno deltos žemuma laikoma Pajūrio žemumos pietine dalimi.

Žemumą sukūrė Nemuno žemupio ledyninė plaštaka, o prieledyniniai patvenktiniai ežerai ir deltos sąnašos ją perkūrė. Žemumos paviršius tebekinta dėl Nemuno deltos šakų (Gilijos, Rusnės, Atmatos, Skirvytės) ir intakų (Šyšos, Tenenio, Minijos) nešamų sąnašų.

Nemuno deltos žemuma iškilusi vos kelis metrus virš jūros lygio, žemėja iš rytų į vakarus. Prasideda nuo plačios Nemuno salpos. Į vakarus nuo Šilutės plyti visiškai plokščia žemumos dalis. Vietomis yra apskalautų moreninių gūbrelių (Ventės–Kintų, Pagėgių–Plaušvarių apylinkės), kauburiuoto smulkiagrūdžio smėlio plotų (tarp Pagėgių ir Šilutės).

Didelę Nemuno deltos žemumos dalį užlieja pavasarinis potvynis. Gausu pelkių: Svencelė, Aukštumala, Rupkalvių, Medžioklės, Berštų. Po aliuvinėmis sąnašomis yra durpynų, dalis jų užlieta marių. Telkšo nuo marių atsiskyrusi įlanka – Krokų Lanka. Gausu senvagių, aklų užutėkių (žiogių). Išskirtiniai žemumos kraštovaizdžiai saugomi Nemuno deltos regioniniame parke.

## Šaltiniai
Kings Lino uostas

**Kings Lino uostas** – upių uostas Kings Line, Anglijoje, Jungtinėje Karalystėje. Specializuojasi krovinių ir pramonės srityje. Keleivinės paslaugos šiuo metu neteikiamos.

Specializuojasi medienos, metalo ir sausų krovinių rinkoje.

## Istorija
XIII a. Kings Lino uostas pasižymėjo savo svarba. Įsikūręs šalia Vošo įlankos žiočių uostas traukdavo prekeivius iš Hanzos sąjungos. Prekiauta vilna, audiniais ir druska.

1870 m. į uostą atvestas geležinkelis. 1876 m. uostas iškraudavo virš 500 prekinių laivų. Aktyviai krautos žemės ūkio prekės keliausiančios į kitus kraštus.

## Šaltiniai

## Nuorodos
* Oficiali svetainė
Kings Lino katedra

**Kings Lino bažnyčia** (), **Šv. Margaritos bažnyčia** () – anglikonų bažnyčia Kings Line, Jungtinėje Karalystėje.

## Istorija
1095 m. Norvičiaus vyskupas Herbert de Losinga atidarė dabartinę katedrą kaip benediktinų vienuolyną. Palaipsniui bažnyčia plėtėsi ir kito. Yra išlikę autentiški XII–XV a. architektūriniai elementai. Jaučiasi ankstyvosios angliškos gotikinės architektūros įtaka.

Po Anglijos bažnyčių reformavimo (anglikonybės įtvirtinimo) – atsisakyta vienuolyno, o bažnyčia tapo Kings Lino parapijos centrine bažnyčia, rinko aukas Noridžo katedrai. Yra išlikusių originalių 1419 m. kurtų interjero detalių (pvz., suoliukų pašonės), bet dauguma jų išgabentos į Viktorijos ir Alberto muziejų.

1951 m. bažnyčios pastatui suteiktas 1 lygio architektūrinio paveldo laipsnis.

2011 m. bažnyčiai suteiktas dabartinis rangas.

## Šaltiniai
Alytaus kautynės

**Alytaus kautynės** – mūšiai Lietuvos–sovietų karo metu, 1919 m. vasario 12-15 dienomis vykę prie Alytaus. Kautynių metu apgintas Alytus ir sustabdytas Raudonosios armijos veržimasis link Kauno.

## Kautynės
Raudonosios armijos puolimas prieš lietuvių ir vokiečių sargybas prasidėjo vasario 12 d. vakare, apie 20 val., lietuvių būriams ką tik išdalinus ginklus. Puolė Pskovo (1919 m. pervadintos Lietuviškąja šaulių) divizijos antrosios brigados trečiasis ir ketvirtasis šaulių pulkai (po 1000 karių). Puolimas prasidėjo palei Varėnos–Alytaus plentą. Lietuviams trukdė prasta ginkluotė bei ryšio trūkumas, jų būriai pasitraukė iš Ulyškų, Poteronių, Švobiškių, Domantonių. Vokiečių būriai, buvę netoli Kaniūkų, iš savo pozicijų pasitraukė Alytaus, vėliau Seirijų link ir gyvenvietės negynė.

Karinės operacijos vadovavimą karininkui Juliui Čaplikui perdavęs karininkas Antanas Juozapavičius su keliais kareiviais apeidami Raudonosios armijos pozicijas pateko į užnugarį prie Poteronių. Apsuptis nepavyko dėl amunicijos trūkumo, tad padalinys ankstyvą vasario 13 d. rytą grįžo į Alytų, kur jau girdėjosi šūviai. Zenono Gerulaičio vadovaujama komanda (apie 30 karių) buvo pasiųsta užimti Kaniūkų tiltą, tačiau Raudonoji armija jau buvo persikėlusi tiltu į kairįjį Nemuno krantą ir veržėsi link Alytaus. Z. Gerulaičio komandai teko trauktis.

Prasidėjo Alytaus puolimas nuo Takniškių. Prašvitus jau buvo panaudotas visas lietuvių pirmojo pėstininkų pulko rezervas, prasidėjo pulko įrangos evakuacija į Likiškius. Evakuacija buvo skubota, trūko transporto priemonių. Spėta pergabenti ligoninės turtą bei ligonius. Kareivinėse palikta apie 300 ginklų. Apie 7 val. ryto į kareivines grįžęs A. Juozapavičius ėmėsi ginklų pergabenimo rogėmis, tačiau buvo nušautas ant medinio Alytaus I tilto. Ginklai atiteko raudonarmiečiams. Lietuvių daliniams atsitraukus, Raudonosios armijos kariai nutraukė telefono linijas, gadino geležinkelius, žvalgai pajudėjo link Kauno. Kazlų Rūdoje užpultas vokiečių geležinkelio apsaugos būrys išsibėgiojo. Alytų užėmė Pskovo divizijos trečiasis pulkas.

Alytui atsiimti buvo pasitelktas kaip tik tuo metu iš Ukrainos į Gardiną atsitraukiančios Bugo vokiečių savanorių pajėgos. Saksų savanorių vadovybė dalį pajėgų traukiniais per Suvalkus ir Kalvariją perkėlė prie Alytaus, kur buvo telkiami ir kiti saksų savanorių batalionai. Naktį iš vasario 14 d. į 15 d. iš Suvalkų prie Alytaus atvažiavo šarvuotas traukinys. Vokiečių savanoriai su iš Jiezno atvykusiais lietuvių pėstininkais puolė Alytuje susitelkusius raudonarmiečius ir miestą atsiėmė.

## Pasekmės
Kautynėmis buvo užkirstas kelias Raudonosios armijos skverbimuisi Kauno link, taip pat ir planuojamam Lietuvos Vyriausybės nuvertimui. Po kautynių sustiprinta Marijampolės apsauga, kovo 1 d. raudonarmiečiai išvyti iš Daugų ir Babriškių, iš kur atsitraukė į Varėną ir Valkininkus.

## Šaltiniai
Mūrijimo skiedinys

**Mūrijimo skiedinys** – statybinė pasta, kuri naudojama sujungti plytas, akmenis ar betoninio mūro gaminius tarpusavyje, užkamšyti skyles. Kartais naudojamas ir dekoracinei paskirčiai. Kartais mūrijimo skiedinio terminui taip pat priskiriamos tokios medžiagos kaip derva, bitumas, molis. Industrinis mūrijimo skiedinys dažniausiai gaminamas iš įvairaus smėlio, jungiamosios medžiagos ir vandens.
Klevyčia

**Klevyčia**  (, ) – kaimas Gudijoje, Gardino srityje, Ašmenos rajone, Graužiškių apylinkėje. Įsikūręs Lietuvos (Šalčininkų rajono) pasienyje, 15 km į šiaurės rytus nuo Dieveniškių, prie Ašmenos–Dieveniškių kelio ir Klevos upelio. Yra katalikų koplyčia, pakelės kryžius, paminklas Antrojo pasaulinio karo aukoms.

## Gyventojai


Klavica, Umiastoŭski. Клявіца, Умястоўскі (1919-39).jpg|Umiastovskių sodyba tarpukaryje
Клявіца._Крыж_(01).jpg|Kaimo kryžius
Клявіца._Капліца_(01).jpg|Koplyčia
Клявіца. Помнік загінулым у гады ВАв.jpg|Paminklas Antrojo pasaulinio karo aukoms


## Šaltiniai
Dengta arkada

**Dengta arkada** () – dengta galerija, perėja, pasažas palei pastato sienas. Plačiai naudotas bažnytinėje architektūroje, dažniausiai vienuolynuose siekiant atskirti vienuolius nuo išorinio pasaulio. 

Pirmtakai kilo iš senovės romėnų ir graikų. Vėliau labai paplito krikščioniškose šventyklose Sirijoje, o palaipsniui ir visoje Europoje
Ukrainos futbolas 2005–2006 m.

**[[Ukraina|Ukrainos]] futbolo varžybos [[2005]]-[[2006]] m.**
*  prasidėjo 2005 m. liepos 12 d., baigėsi 2006 m. gegužės 10 d.;
* s turnyras prasidėjo 2005 m. rugpjūčio 1 d., o finalas įvyko 2006 m. gegužės 2 d.

## Čempionatas

15-asis Ukrainos futbolo čempionatas buvo žaidžiamas nuo 2005 m. liepos 12 iki 2006 m. gegužės 10 d. Nugalėtojais tapo Donecko „Šachtar“. Tai buvo trečiasis  čempionų titulas. Kijevo „Dinamo“ surinko tiek pat taškų, tačiau tenkinosi antra vieta. Buvo sužaistos papildomos rungtynės. Jas laimėjo Donecko „Šachtar“.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Динамо value:blue
  id:Шахтёр value:orange
  id:Металлург value:white
  id:Таврия value:red
  id:Металлист value:yellow
PlotData=
  bar:Position width:15 color:white align:center
  from:1 till:2 shift:(0,19) text:"D.Me" color:Металлург
  from:2 till:3 shift:(0,19) text:"Tav" color:Таврия
  from:3 till:4 shift:(0,19) text:"Šahtar" color:Шахтёр
  from:4 till:5 shift:(0,19) text:"H.Me" color:Металлист
  from:5 till:15 shift:(0,19) text:"Donecko Šahtar" color:Шахтёр
  from:15 till:26 shift:(0,19) text:"Kijevo Dinamo" color:Динамо
  from:26 till:27 shift:(0,19) text:"Šahtar" color:Шахтёр
  from:27 till:29 shift:(0,19) text:"Dinamo" color:Динамо
  from:29 till:30.9 shift:(0,19) text:"Donecko Šahtar" color:Шахтёр


### Galutinė komandų rikiuotė
* Čempionais tapo Donecko „Šahtar“.

### Auksinės rungtynės

Po reguliaraus čempionato Kijevo „Dinamo“ ir Donecko „Šahtar“ turėjo vienodai taškų (po 75). Pagal lygos reglamentą buvo surengtos "Auksinės" rungtynės, kurios ir lėmė, kam atiteks auksas. Po pagrindinio laiko rezultatas buvo lygus 1:1. Pratęsimo metu Donecko „Šahtar“ pasiekė įvartį ir tapo čempionais.

----

----

## 2005–2006 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje. 
* Turnyrai kasmet vyksta nuo 1992 m.

### Pusfinaliai (1/2 f.)
Pirmosios rungtynės įvyko 2006 m. kovo 22 d., o atsakomosios balandžio 12 d.
#### Pirmosios rungtynės
----

----

----

----

#### Atsakomosios rungtynės
----

*[[FK Metalurg Zaporìžžâ|Zaporožės „Metalurg“]] nugalėjo bendru rezultatu 3:2 ir pateko į finalą.*
----

----

*[[FK Dinamo Kiïv|Kijevo „Dinamo“]] nugalėjo bendru rezultatu 3:0 ir pateko į finalą.*
----

### Finalas
* Finalas įvyko 2006 m. gegužės 2 d.
* Kijevo „Dinamo“ ir Zaporožės „Metalurg“ rungtynėse sprendėsi, kas iškovos šalies taurę.
* Kijevo „Dinamo“ nugalėjo. Galutinis rezultatas 1:0.
* Tai buvo aštuntasis kartas, kai triumfavo Kijevo „Dinamo“.
----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Jonas Dalmat-Isaikovskis

**Jonas Dalmat-Isaikovskis** (m. 1659 m.) – Smolensko kaštelionas 1659 metais, Lietuvos didysis medžioklis 1655 metais, Žemaitijos stalininkas 1645–1654 metais.

1648 m. pasirašė Jono Kazimiero Vazos elekciją nuo Žemaitijos seniūnijos.

## Nuorodos

## Literatūra
* Svffragia Woiewodztw, y Ziem Koronnych, y Wielk. Xięstwa Litewskiego. Zgodnie na Naiaśnieyszego Iana Kazimierza Obranego Krola Polskiego […]. Dane, między Warszawą, a Wolą, Dnia 17. Listopada, Roku 1648, [b.n.s].
* Urzędnicy Wielkiego Księstwa Litewskiego. Spisy tom III: Księstwo Żmudzkie. XV–XVIII wiek, pod redakcją Andrzeja Rachuby, opracowali Henryk Lulewicz, Andrzej Rachuba, Przemysław P. Romaniuk, Andrzej Haratym, Warszawa 2015, s. 332.
Ukrainos futbolas 2004–2005 m.

**[[Ukraina|Ukrainos]] futbolo varžybos [[2004]]-[[2005]] m.**
*  prasidėjo 2004 m. liepos 15 d., baigėsi 2005 m. birželio 16 d.;
* s turnyras prasidėjo 2004 m. rugpjūčio 6 d., o finalas įvyko 2005 m. gegužės 29 d.

## Čempionatas

14-asis Ukrainos futbolo čempionatas buvo žaidžiamas nuo 2004 m. liepos 15 iki 2005 m. birželio 16 d. Nugalėtojais tapo Donecko „Šachtar“. Tai buvo antrasis  čempionų titulas. Kijevo „Dinamo“, o liko antri. Atsiliko net septyniais taškais. Donecko „Metalurg“ išlaikė trečią vietą. O FK Dnìpro - ketvirtą.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Динамо value:blue
  id:Шахтёр value:orange
  id:Ворскла value:green
  id:Металлург value:white
PlotData=
  bar:Position width:15 color:white align:center
  from:1 till:2 shift:(0,19) text:"Vor" color:Ворскла
  from:2 till:3 shift:(0,19) text:"[D.Me]" color:Металлург
  from:3 till:18 shift:(0,19) text:"[FK Šahtar Donecʹk|Donecko Šahtar" color:Шахтёр
  from:18 till:19 shift:(0,19) text:"Dinamo" color:Динамо
  from:19 till:30.9 shift:(0,19) text:"Donecko Šahtar" color:Шахтёр


### Galutinė komandų rikiuotė
* Čempionais tapo Donecko „Šahtar“.

## 2004–2005 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
#### Pirmosios rungtynės
----

----

----

----

#### Atsakomosios rungtynės
----

-----
----


### Finalas
* Finalas įvyko 2005 m. gegužės 29 d.
* Donecko „Šahtar“ ir Kijevo „Dinamo“ rungtynėse sprendėsi, kas iškovos šalies taurę.
* Kijevo „Dinamo“ nugalėjo. Galutinis rezultatas 1:0.
* Tai buvo septintasis kartas, kai triumfavo Kijevo „Dinamo“.

----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Debesiai

**Debesiai** (, ) – kaimas Gudijoje, Gardino srityje, Ašmenos rajone, Gruodžių kaimiškoje apylinkėje, 11 km į šiaurę nuo Ašmenos. Už 0,5 km nuo kaimo yra Struvės geodezinio lanko atžymos taškas.

## Gyventojai

## Šaltiniai
Čiudeniškės

**Čiudeniškės** (, ) – kaimas Gudijoje, Gardino srityje, Ašmenos rajone, Gruodžių kaimiškoje apylinkėje. Įsikūręs 4 km nuo Lietuvos sienos, netoli Vilnios aukštupio, prie Ašmenos intako Aluošios, 7,5 km į vakarus nuo Gruodžių.

1628 m. iškilo Šv. Apaštalo Jokūbo bažnyčia, po 1863 m. sukilimo ji perduota stačiatikiams ir perstatyta. Šiuo metu priklauso Gardino katalikų vyskupijos Ašmenos dekanatui.

## Gyventojai

## Šaltiniai
Garadnykai

**Garadnykai**  (, ) – kaimas Gudijoje, Gardino srityje, Ašmenos rajone, Kalčiūnų kaimiškoje apylinkėje. Įsikūręs 7 km į pietvakarius nuo Ašmenos, tuoj į pietus nuo Kalčiūnų, prie Ašmenos–Dieveniškių kelio. Yra kapinių koplyčia (1864 m.), chemiko, gydytojo, filosofo Andriaus Sniadeckio kapas, mitologinis Garadnykų akmuo.
 

## Šaltiniai
Noridžo katedra

**Noridžo Švč. Trejybės katedra** () – anglikonų bažnyčia Noridže, Jungtinėje Karalystėje.

## Istorija
Katedra pradėta statyti 1096 m. Naudotas titnagas, mūrijimo skiedinys, klintis. Katedros vietoje prieš tai stovėjo saksų gyvenvietė ir dvi mažos bažnyčios. 1145 m. užbaigti statybos darbai. Nordižo katedra turi antrą pagal dydį dengtą arkadą ir nusileidžia tik Solsberio katedrai.

## Nuorodos
* Oficiali svetainė
Kučionys

**Kučionys**  (, ) – kaimas Gudijoje, Gardino srityje, Ašmenos rajone, Navasiolkų kaimiškoje apylinkėje. Įsikūręs 12 km į pietryčius nuo Ašmenos, prie Panaros upelio, iš rytų supamas miško. Šiaurėje praeina Vilniaus–Minsko plentas. Gatvinio išdėstymo.

## Istorija
XIX a. pab. – XX a. vid. kaimas buvo Kučionių valsčiaus Ašmenos apskrityje centras.

## Gyventojai

## Šaltiniai
Mikalavas (Ašmena)

**Mikalavas**  (, ) – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 8 km į pietus nuo Alšėnų, prie Klevos upės.

Stovi Šv. Elijo cerkvė (1876 m.), Skinderių dvaro rūmų ansamblio liekanos.

## Gyventojai

## Galerija

Міхайлоўшчына. Бровар (01).jpg|Buvusi dvaro alaus varykla
Міхайлоўшчына. Спіртасховішча (01).jpg|Akmenų–plytų mūro ūkinis pastatas
Сядзібна-паркавы ансамбль Скіндэраў у Міхайлоўшчыне 02.jpg|Skinderių rūmai XX a. pr.


## Šaltiniai
Palionys (Ašmena)

**Palionys**  (, ) – kaimas Gudijoje, Gardino srityje, Ašmenos rajone, Žiupronių kaimiškoje apylinkėje. Įsikūręs 6 km į šiaurę nuo Ašmenos.

Yra katalikų Šv. Onos medinė kapinių koplyčia (1810 m.), XIX a. Jankauskų dvaro sodybos liekanos.

## Istorija
ATR laikais minimas kaip punktas prie Vilniaus–Minsko kelio. Tuo metu vietovėje buvo keli tuo pačiu vardu vadinami dvarai, atsiradę pasidalijus Veštarų turtus. XVII a. Palionių dvarą įsigijo Jankovskiai. XIX a. pabaigoje Palionyse buvo apie 300 gyventojų, stovėjo Romos katalikų koplyčia (priklausė Ašmenos parapijai), kaime veikė smuklė, kelios krautuvės, dvare – spirito varykla. Nuo XIX a. antros pusės iki 1939 m. Palionyse buvo valsčiaus centras.

1794 m. gegužės 7 d. šalia kaimo įvyko T. Kosciuškos sukilimo mūšis (Palionių mūšis) tarp J. Jasinskio vadovaujamo Vilniuje suformuoto dalinio ir Rusijos imperijos kariuomenės pajėgų.  Palionių dvare gimė ir gyveno lenkų poetas ir publicistas Česlavas Jankovskis.

## Gyventojai

## Šaltiniai
Ščepanavičiai

**Ščepanavičiai** (, ) – kaimas Gudijoje, Gardino srityje, Ašmenos rajone, Graužiškių kaimiškoje apylinkėje. Įsikūręs 4 km į pietryčius nuo Graužiškių, prie kelio į Daržus. Rytuose plyti durpynas.

## Gyventojai


Щепановичи, Belarus - panoramio (3).jpg|Ferma
Щепановичи, Belarus - panoramio (1).jpg|Kelias į kaimą
Щепановичи, Belarus - panoramio (4).jpg|Ščepanavičių sodybos


## Šaltiniai
Žvirbliškės (Ašmena)

**Žvirbliškės**  (, ) – kaimas Gudijoje, Gardino srityje, Ašmenos rajone, Gruodžių kaimiškoje apylinkėje. Įsikūręs 8 km į šiaurę nuo Ašmenos, tuoj už Palionių.

Riogso mitologinis Žvirbliškių akmuo.

## Gyventojai

## Šaltiniai
Anžadavas

**Anžadavas**  (, ) – kaimas Gudijoje, Gardino srityje, Ašmenos rajone, Kreivonių kaimiškoje apylinkėje.

Įsikūręs 22 km į pietvakarius nuo Ašmenos, 15 km į šiaurės rytus nuo Šalčininkų, beveik 3 km nuo Lietuvos sienos. Į rytus nuo kaimo dunkso miškas, kuriame yra Merkio ištakos. Veikia pradinė mokykla ir paštas, felčerių–akušerių punktas.

XVIII a. pastatyta Švenčiausios Jėzaus Širdies ir Angelų Globėjų bažnyčia po Antrojo pasaulinio karo buvo paversta parduotuve. 1995 m. iškilo naujas pastatas, šiuo metu šventovė priklauso Gardino katalikų vyskupijos Ašmenos dekanatui.

## Gyventojai

## Šaltiniai
Geistūnai

**Geistūnai**  (, ) – kaimas Gudijoje: Gardino srities Ašmenos rajono Barūnų kaimiškoje apylinkėje. Įsikūręs 5 km į pietus nuo Barūnų, iš pietų supamas miško. Gatvinio išdėstymo, išsidėstęs ant Slobodkos (Kantusio) upelio kranto. Per gyvenvietę eina senovinis kelias Krėva–Alšėnai. Išlikęs dvaro medinis gyvenamasis pastatas, priklausęs Odinecų šeimai, ir šios giminės kapavietė.

## Gyventojai

### Žymūs žmonės
* 1804 m. Geistūnuose gimė lenkų poetas ir vertėjas Antonis Edvardas Odinecas.

## Šaltiniai
Bunionys

**Bunionys**  (, ) – kaimas Gudijoje, Gardino srityje, Ašmenos rajone, Kreivonių kaimiškojoje apylinkėje. Įsikūręs 15 km į pietvakarius nuo Ašmenos, 6 km nuo Lietuvos sienos. Kaimas apsuptas pelkėtų miškų, vakaruose teka Merkio aukštupys, plyti durpynas.

## Gyventojai

## Šaltiniai
Burčiškė (Ašmena)

**Burčiškė** (, ) – kaimas Gudijoje, Gardino srityje, Ašmenos rajone, Kreivonių apylinkėje. Įsikūręs 13 km į pietvakarius nuo Ašmenos, 7,5 km nuo Lietuvos sienos. Apylinkėse plyti durpynai.

## Istorija

Apie 1900 m. kaimas buvo Graužiškių valsčiuje.

## Šaltiniai
Bėčiūnai (Ašmena)

**Bėčiūnai**  (, ) – kaimas Gudijoje, Gardino srityje, Ašmenos rajone, Kreivonių kaimiškoje apylinkėje. Įsikūręs 15 km į pietvakarius nuo Ašmenos, 2 km nuo Kreivonių. Gatvinio išdėstymo. Pro Bėčiūnus eina vieškelis į Bunionis.

## Gyventojai

## Šaltiniai
Bėčiūnai (reikšmės)

**Bėčiūnai** reiškia kaimus:
* Ignalinos rajone;
* Biržų rajone;
* Baltarusijoje, Ašmenos rajone.
Afrikinis kiaurasnapis gandras

** Afrikinis kiaurasnapis gandras ** (*Anastomus lamelligerus*) – gandrinių (*Ciconiidae*) šeimos paukštis. Yra du porūšiai:
* *Anastomus lamelligerus lamelligerus*
* *Anastomus lamelligerus madagascariensis*

## Paplitimas ir biotopas
Paplitęs Užsachario Afrikoje iki Afrikos pietinės dalies. Įprastas Mozambike, Zimbabvėje, Pietų Afrikos respublikos rytuose, Botsvanos ir Namibijos šiaurėje bei Kaprivio ruože. Biotopas – pelkės, šlapynės, ežerų ir upių pakrantės, ryžių laukai.

## Išvaizda
Šiek tiek mažesnis už baltąjį gandrą. Kūno ilgis 80 – 94 cm, sveria 1 000 – 1 300 g. Patinas stambesnis už patelę. Kūnas juodos spalvos, šonų ir krūtinės plunksnos žvilga žalia, ruda ar purpurine spalvomis. Rainelė pilka. Aplink akis yra plikos odos žiedelis. Stambus snapas ties pamatu pilkšvas, o toliau tamsėjantis. Posnapis išlinkęs, su antsnapiu susiglaudžia tik snapo gale. Tarpas tarp posnapio ir antsnapio yra 5 – 6 mm. Kojos juodos.

Jaunikliai rudo atspalvio. Snapas pilkas, posnapis beveik tiesus.

## Biologija
Bendruomeniški paukščiai. Beveik sėslūs, kartais būriais migruoja iš sausros apimtų teritorijų. Balso stygos silpnai išvystytos. Būdingi garsai: kvarkimas, gagenimas ir kalenimas snapu. Skrenda ištiesęs kaklą. Sklando. Kartos trukmė trukmė 12 metų.

Minta pilvakojais ir dvigeldžiais, varlėmis, krabais, žuvimis, kirmėlėmis ir stambiais vabzdžiais. Maitinasi vienas arba negausiomis grupėmis. Ieškodamas grobio lėtai braido sekliuose vandens telkiniuose. Pastebėjęs grobį paukštis jį snapu pagauna ir sutraiško. Kartais tupi begemotams ant nugaros ir laukia pasirodančių moliuskų, kurie pakyla begemotams išjudinus vandenį. Dažnai maitintis grįžta į tą pačią vietą, o moliuskų kriaukles krauna į krūvelę.

Monogamai. Veisimosi periodas prasideda prieš pat lietingąjį sezoną arba jam įsibėgėjus, nes tuo metu pagausėja sraigių. Veisiasi 60 – 170 porų kolonijose, medyje nuo 4 iki 20 lizdų. Kartais peri mišriose kolonijose su kitais paukščiais: kormoranais, garniais, afrikinėmis girnovėmis, afrikiniais žalčiakakliais ir gandriniais. Lizdavietės virš vandens. Lizdo skersmuo apie 50 cm. Lizdą krauna iš šakų, nendrių, iškloja vandens augalais, žole, lapais, viksvomis. Dėtyje 3 – 5 balti kiaušiniai. Peri abu tėvai, 21 – 30 dienų. Jauniklius maitina abu tėvai, 42 dienas. Lizdą palieka 50 – 55 dienų jaunikliai.

Suaugusių paukščių priešas – azijinis erelis, o kiaušiniais minta afrikiniai linginiai vanagai, afrikinės lingės ir varanai.

## Šaltiniai
Algimantas Kriščiūnas

**Algimantas Kriščiūnas** (g. 1968 m. gegužės 12 d. Vilnius) – fotografas, grupės „Foje“ būgnininkas (1983–1985, 1992–1997), su kitais „Foje“ nariais sukūręs grupes „PYPL“ ir „Kiti kambariai“.

## Biografija
Su Andriumi Mamontovu susipažino devintoje klasėje, besimokydamas Vilniaus 18-ojoje vidurinėje mokykloje. Po metų pradėjo groti būgnais su A. Mamontovo grupe „Sunki muzika“. 1985 m. baigęs mokyklą pašauktas į Tarybinę armiją, iš kurios grįžęs toliau grojo su „Foje“ iki grupės iširimo. 2015 m. su buvusiais grupės nariais Arnoldu Lukošiumi ir Dariumi Buroku sukūrė grupę „PYPL“, kurioje grojo kartu su žurnaliste ir rašytoja Akvile Kavaliauskaite, eksperimentavo su atlikėja Migloko. 2017 m. buvę „Foje“ nariai sukūrė naują grupę, A. Kriščiūno pasiūlymu pavadintą „Kiti kambariai“, kurioje vokalistu tapo buvęs „Flamingo“ lyderis Žilvinas Sebeika.

2022 m. rugpjūčio 19 d. Vilniaus Bernardinų sode susituokė su žurnalo Happy365 redaktore, žurnaliste, rašytoja, nuomonės formuotoja Jurga Baltrukonyte.

## Šaltiniai
Pavirinčių koplyčia

**Pavirinčių dvaro koplyčia** – koplyčia Pavirinčių kaime (Kurklių sen.) Anykščių rajone. Ji stūkso buvusio Pavirinčių dvaro sodyboje, 200 m į rytus nuo kelio , 3 km į šiaurę nuo Kurklių. 2017 m. duomenimis, objektas buvo apleistas, niokojamas.

Koplyčia yra vietinės reikšmės kultūros objektas, priklausantis išlikusių Pavirinčių dvaro sodybos fragmentų kompleksui. Į Kultūros vertybių registrą įrašyta 2009 m. (unik. kodas ).

## Istorija

Pavirinčių koplyčia buvusi viena iš trijų, pastatytų Kurklių Šv. Jurgio parapijoje.

Sovietmečiu pastate veikė parduotuvė.

## Architektūra

Medinio koplyčios statinio tūris – kompaktinis, stačiakampio plano. Uždengtas dvišlaičiu stogu su skardos lakštų danga. Pastatą laiko pamatas su skelto akmens mūro cokoliu. Koplyčia turi romantizmo stiliaus bruožų, yra medinio profiliuoto arkinio rėmo, su medine rozete, įrengta centre virš priekinio fasado durų.

Šiaurės vakarų fasado sienoje įrengtas arkinis langas (užkaltas), priekinio fasado frontone – apskrita anga (užkalta). Įėjimo durų anga stačiakampė. Rąstinės sienos apkaltos vertikaliomis medinėmis lentomis su lentjuosčių antdėklais. Medinis profiliuotas pastogės karnizas juosia pastatą visu perimetru. Dalis fasado karnizo sunykusi.

## Šaltiniai
Ukrainos futbolas 2006–2007 m.

**[[Ukraina|Ukrainos]] futbolo varžybos [[2006]]-[[2007]] m.**
*  prasidėjo 2006 m. liepos 12 d., baigėsi 2007 m. gegužės 10 d.;
* s turnyras prasidėjo 2006 m. rugpjūčio 11 d., o finalas įvyko 2007 m. gegužės 27 d.

## Čempionatas

16-asis Ukrainos futbolo čempionatas buvo žaidžiamas nuo 2006 m. liepos 12 iki 2007 m. gegužės 10 d. Nugalėtojais tapo Kijevo „Dinamo“. Tai buvo dvyliktasis čempionų titulas. Nė karto nepralaimėjo šiame sezone. Donecko „Šachtar“ tenkinosi antra vieta. Charkivo „Metalist“ - trečia.

Lyderystė pagal turus:


ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
  id:Динамо value:blue
  id:Шахтёр value:orange
PlotData=
  bar:Position width:15 color:white align:center
  from:1 till:2 shift:(0,19) text:"Šahtar" color:Шахтёр
  from:2 till:3 shift:(0,19) text:"Dinamo" color:Динамо
  from:3 till:4 shift:(0,19) text:"Šahtar" color:Шахтёр
  from:4 till:6 shift:(0,19) text:"Dinamo" color:Динамо
  from:6 till:11 shift:(0,19) text:"Donecko Šahtar" color:Шахтёр
  from:11 till:30.9 shift:(0,19) text:"Dinamo" color:Динамо


### Galutinė komandų rikiuotė
* Čempionais tapo Kijevo „Dinamo“.

## 2006–2007 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.

### Pusfinaliai (1/2 f.)
Pirmosios rungtynės įvyko 2007 m. balandžio 18 d., o atsakomosios gegužės 9 d.
#### Pirmosios rungtynės
----

----

----

----

#### Atsakomosios rungtynės
----

*[[FK Dinamo Kiïv|Kijevo „Dinamo“]] nugalėjo bendru rezultatu 5:2 ir pateko į finalą.*
----

----

*[[FK Šahtar Donecʹk|Donecko „Šahtar“]] bendras rezultatas buvo lygus 2:2. Dėka svečiuose pelnytų įvarčių pateko į finalą.*
----

### Finalas
* Finalas įvyko 2007 m. gegužės 27 d.
* Kijevo „Dinamo“ ir Donecko „Šahtar“ rungtynėse sprendėsi, kas iškovos šalies taurę.
* Kijevo „Dinamo“ nugalėjo. Galutinis rezultatas 2:1.
* Tai buvo devintasis kartas, kai triumfavo Kijevo „Dinamo“.

----

----

## Išnašos

## Nuorodos
* RSSSF duomenų bazė;
: RSSSF: čempionų sąrašas
: RSSSF: Ukrainos futbolo taurės finalai
: RSSSF; Supertaurės rungtynės
Apple Music

„**Apple**“ – muzikos ir vaizdo įrašų transliavimo internetu „macOS“, „iOS“, „Windows“, „Android“ programėlė.

2023 m. gegužės 5 d. labiausiai transliuojama „Apple Music“ daina buvo Ed Sheeran „Shape of You“ (daugiau nei 930 mln. kartų).

## Istorija
2014 m. „Apple“ įsigijo ausinių gamintoją ir muzikos transliavimo internetu paslaugas teikiančią bendrovę „Beats Electronics“. Tai buvo didžiausias „Apple“ pirkinys, bendrovei atsiėjęs $2,6 mlrd. Analitikai teigė, kad „Apple“ įsigijo pastarąją bendrovė, idant galėtų konkuruoti su „Spotify“. Netrukus po to „Apple“ rinkai pristatė „Apple Music“. Dabar ji yra antra pagal dydį muzikos transliavimo bendrovė pasaulyje. Šiuo metu „iTunes Store“ dainų atsisiuntimo reikšmė menksta, populiarėjant muzikos transliavimui.

## Kritika
JAV teisingumo departamentas, JAV federalinė prekybos komisija, taip pat ir Europos Komisija pasirodžius naujajai paslaugai ėmėsi tirti „Apple Music“ sandorius su muzikos įrašų bendrovėmis. Buvo siekiama išsiaiškinti, ar „Apple“ nespaudė įrašų bendrovių, norinčių būti „Apple Music“ partneriais, pašalinti nemokamus įrašus iš kitų muzikos transliavimo internetu platformų – tarp jų ir „Spotify“.

## Šaltiniai
Apple News

**„Apple News“** – „Apple“ bendrovės atrenkama ir pateikiama individualizuotų naujienų paslauga, skirta „Apple“ įrenginių „iPhone“ ir „iPad“,  „iPod Touch“ vartotojams. Programėlė „Apple News“ pakeitė „Apple Newsstand“. Paslauga kol kas prieinama tik JAV, JK ir Australijoje. Naujienos pasiekiamos RSS, „Atom“ įrankių pagalba.

„Apple News“ savo naujienas teikia didžiausi ir įtakingiausi pasaulio leidiniai, kaip antai „Financial Times“, „New York Times“, „The Guardian“ ir „The Economist“. Leidėjai kasdien tiekia „Apple News“ programėlei po kelis straipsnius. Už tai jiems atitenka visos pajamos iš reklamos, talpinamos šiuose straipsniuose. „Apple“ siūlo ir kitą modelį. Technologijų milžinė gali pati pardavinėti reklaminį plotą minėtuose straipsniuose. Tačiau tokiu atveju ji pasiims 30 % pajamų.

## Šaltiniai
Atom

„**Atom**“ gali reikšti:
* „Atom“ – tekstų rengyklė;
* „Atom“ – žiniatinklio srauto formatas.
Kiaurasnapiai gandrai

** Kiaurasnapiai gandrai ** (*Anastomus*) – gandrinių (*Ciconiidae*) šeimos paukščių gentis.  Šiek tiek mažesni už baltąjį gandrą.  Posnapis išlinkęs, su antsnapiu susiglaudžia tik snapo gale. Maisto ieško braidydami sekliuose vandens telkiniuose. Monogamai.  Yra dvi rūšys:
*Afrikinis kiaurasnapis gandras (*Anastomus lamelligerus*) 
*Indinis kiaurasnapis gandras (*Anastomus oscitans*)
## Galerija

African Openbill, Anastomus lamelligerus (6069954575).jpg|Afrikinis kiaurasnapis gandras
Asian Openbill Odisha India.jpg|Indinis kiaurasnapis gandras Odišoje (Indija)


## Nuorodos
* Indinis kiaurasnapis gandras 
* Mičigano universiteto zoologijos muziejus. Indinis kiaurasnapis gandras
* Bioįvairovės tyrimai. Afrikinis kiaurasnapis gandras
Gretiro saga

**Gretiro Osmundarsono saga** (isl. ir sen. isl. *Grettis saga Ásmundarsonar*) – viena iš islandų sagų. Ji aprašo Gretiro Osmundarsono, karingo vyro, nustumto už įstatymo ribų, gyvenimą.

## Apžvalga
Ši saga priskiriama islandų sagoms (*Íslendingasögur*), kurios buvo parašytos XIII a. ir XIV a. pr. Sagos realistiškai apibūdina įvykius Islandijoje tarp IX a. ir XI a. Šių tekstų veikėjai paprasta konfliktuoja dėl turto, prestižo ir galios.

Gretiro sagos autorius nežinomas, tačiau manoma, kad ši istorija galėjo būti paremta ankstesniais pasakojimais apie Gretiro gyvenimą, kuriuos užrašė Sturla Þórðarsonas. Nors Gretiro ketinimai nebūtinai blogi, jis dažnai piktas ir irzlus, todėl pridaro dalykų, dėl kurių vėliau apgailestauja. Jam taip pat labai nesiseka, tad kai kurie veiksmai sukelia nenumatytų pasekmių. Didelę savo gyvenimo dalį Gretiras praleidžia Islandijoje kaip paskelbtasis už įstatymo ribų, tačiau taip pat du kartus plaukia į Norvegiją. Jis buvo giminingas Norvegijos karaliui Olavui II. Tačiau ir Norvegijoje Gretiras prisidaro bėdų ir yra iš ten išsiunčiamas. Kitaip nei daugelis kitų sagų herojų, jis nedalyvauja vikingų žygiuose.

## Siužetas
Sagoje Gretiras pristatomas tik 14-ame skyriuje. Iki tol ji pasakoja apie Gretiro tėvą, senelį ir prosenelį, kurių gyvenimuose netrūko nuotykių. Prosenelis vardu Onundras (*Ǫnundr*), iš kurio Gretiras galėjo paveldėti fizinę jėgą, buvo vikingas, ir vienu metu kovėsi prieš tuometinį Dublino karalių Kjarvalą. Onundras apsigyveno šiaurinėje Islandijos pakrantėje ir turėjo daug sūnų. Gretiro gyvenimas pasakojamas nuo pradžios iki pabaigos. Būdamas vaikas, jis maištingas ir blogas. Gretiras apibūdinamas kaip raudonplaukis, kiek strazdanotas ir plataus bei trumpo veido. Jis taip pat narsus – puola ir nukauna nemirėlį (*draugr*) Glomrą (*Glámr*), kuris yra stiprus ir sunkiai įveikiamas vaiduoklis. Tačiau nemirėlis Gretirą prakeikia, o autorius tai laiko jo vėlesnių nelaimių priežastimi.

Kartais Gretiras gali būti tikru didvyriu, nugalėdamas įvairius priešus. Tačiau jis kaltinamas padegęs salę, nužudęs daugybę vyrų ir paskelbiamas už įstatymo ribų. Tai reiškia, jog bet kas gali jį nužudyti be jokių teisinių bausmių ir kad žmonėms draudžiama jam kaip nors padėti. Todėl į Gretiro gyvybę pasikėsinta daug kartų. Galiausiai Gretiras tampa ilgiausiai išgyvenusiu už įstatymo ribų Islandijos istorijoje. Kai jis buvo praleidęs beveik 20 metų už įstatymo ribų, jo draugai ir šeima prašo atšaukti tremtį, teigdami, kad pagal įstatymus žmogus negali būti laikomas už įstatymo ribų daugiau nei 20 metų. Po debatų nutarta, kad Gretiro tremtis bus atšaukta, kai jis už įstatymo ribų bus praleidęs 20 metų, bet ne anksčiau. Gretiro priešai dar burtais pamėgina jį sužeisti ir galiausiai nugalėti. Tai vyksta atokioje Drangėjaus (*Drangey*) saloje aukštomis uolomis šiaurės Islandijoje, kur Gretiras apsistojęs pas savo brolį Ilugį ir jo vergą Glaumurą. Darant prielaidą, kad saga liudija tikrus istorinius įvykius, Gretiras turėjo mirti kažkuriuo metu tarp 1030 m. ir 1040 m.
Apple Shop

**„Apple Shop“** – specializuota „Apple“ parduotuvė, įkuriama prekybos centruose arba atskirose parduotuvių patalpose. Interjeras turi atitikti griežtus „Apple“ bendrovės reikalavimus, o darbuotojai apmokami pagal oficialią bendrovės programą. 

„Apple Shop“ statusas yra trečias pagal rangą statusas, suteikiamas parduotuvėms. Aukščiausias yra tik pačios kompanijos „Apple“ parduotuvėms priklausantis statusas, sekantis žengia „Apple Premium Reseller“, kurį Lietuvoje turi tik „iDeal“ bei „iDream“ parduotuvės.

2017 m. viename iš Vilniuje esančių „Topo centrų“, atidaryta pirmoji Lietuvoje „Apple Shop“ parduotuvė. Tai 2-oji tokia parduotuvė Baltijos regione. Kaip ir kitoms parduotuvėms Baltijos šalyse („iDeal“, „iShop“), „Apple“ įrangą tiekia „ACME Grupės“ „AVAD Baltic“ filialas.
 
## Šaltiniai
Raudėnų I tvenkinys

**Raudėnų I tvenkinys** – tvenkinys Lietuvoje, Šiaulių rajone, 13 km į vakarus nuo Kuršėnų. Sudarytas užtvenkus Raudos upelį (Žižmos intakas, Ventos baseinas) 2,2 km nuo jo žiočių. Tvenkinio ilgis iš pietvakarių į šiaurės rytus – 0,4 km, plotis – iki 0,14 km. Altitudė 114,9 m. Krantai žemi, vietomis pelkėti. Priešsroviui už 0,2 km yra mažesnis – 0,45 ha Raudėnų II tvenkinys. Vakarinėje ir šiaurinėje pakrantėse yra Raudėnų kaimas. Į rytus plyti dirbami laukai. Pietvakarine pakrante eina kelias , šalia jo yra Raudėnų kaimo kapinės.

## Šaltiniai